cyanic-selkie/wikianc huggingface dataset:
ஹதிகா கியானி
தனிப்பட்ட வாழ்க்கை
கியானி தனது தாயார் கவார் கியானியின் ஒரே பராமரிப்பாளராக இருந்தார், அவர் 2006 முதல் முடங்கிப்போய் அக்டோபர் 14, 2022 அன்று காலமானார். கவாரின் மறைவுக்குப் பிறகு, கியானியின் "பூஹே பரியன்" மற்றும் ஹம் டிவிக்கான கியானி & அதிஃப் அஸ்லாம் ஒத்துழைப்பு உள்ளிட்ட "பாகிஸ்தான் இசை வரலாற்றில் மிகப்பெரிய பாடல்களை" எழுதியவர் என்பதால், பொழுதுபோக்குத் துறையும் நாடும் அவரது இழப்பை இரங்கல் தெரிவித்ததாகத் தெரிவிக்கப்பட்டது. ஆஸ் பாஸ்"
கியானி 2005 ஆம் ஆண்டு நிலநடுக்கத்திற்குப் பிறகு எதி அறக்கட்டளையிலிருந்து 2005 ஆம் ஆண்டில் தனது மகன் நாட்-இ-அலியை தத்தெடுத்தார். பின்னர், அவர் இங்கிலாந்தைச் சேர்ந்த ஆப்கானிஸ்தான் தொழிலதிபர் சையத் ஃபரீத் சர்வாரியை மணந்தார். 2008 இல், அவர் சர்வாரியை விவாகரத்து செய்தார்.
மேற்கோள்கள்
பகுப்பு:வாழும் நபர்கள் பகுப்பு:பஞ்சாப் நபர்கள் பகுப்பு:1974 பிறப்புகள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
திருப்பதி மாவட்டம்
திருப்பதி மாவட்டம் (Tirupati district), ஆந்திரப் பிரதேச மாநிலத்தில் 26 மாவட்டங்களில் ஒன்றாகும். இதன் தலைமையிடம் திருப்பதி நகரம் ஆகும். இப்புதிய மாவட்டம் 4 ஏப்ரல் 2022 அன்று சித்தூர் மாவட்டத்தின் திருப்பதி வருவாய் கோட்டம் மற்றும் நெல்லூர் மாவட்டத்தின் நாயுடு பேட்டை வருவாய் கோட்டம் மற்றும் கூடூர் வருவாய் கோட்டத்தின் பகுதிகளைக் கொண்டு நிறுவப்பட்டது.
9,174 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 22.18 இலட்சம் ஆகும்.
மாவட்ட நிர்வாகப் பிரிவுகள்
திருப்பதி மாவட்டம் கூடூர், சூலூர் பேட்டை, ஸ்ரீகாளஹஸ்தி மற்றும் திருப்பதி என 4 வருவாய் கோட்டங்களையும், 34 மண்டல்களையும், 784 கிராம ஊராட்சிகளையும் 5 நகராட்சிகளையும் மற்றும் திருப்பதி மாநகராட்சியும் கொண்டுள்ளது.
அரசியல்
thumb|சட்டப் பேரவையின் தொகுதிகள் thumb|மக்களவை தொகுதிகள் இம்மாவட்டம் சித்தூர் மக்களவைத் தொகுதி(பகுதி) மற்றும் திருப்பதி மக்களவைத் தொகுதி கொண்டது. மேலும் இம்மாவட்டத்தில் 7 சட்டமன்றத் தொகுதிகளும் உள்ளது.
வெளி இணைப்புகள்
பகுப்பு:ஆந்திரப் பிரதேசத்தில் உள்ள மாவட்டங்கள் திருப்பதி மாவட்டம்
கச்சிராயன்பட்டி ஊராட்சி
கச்சிராயன்பட்டி ஊராட்சி (Katchirayanpatti Gram Panchayat), தமிழ்நாட்டின் மதுரை மாவட்டத்தில் உள்ள கொட்டாம்பட்டி ஊராட்சி ஒன்றியத்தில் அமைந்துள்ளது. இந்த ஊராட்சி, மேலூர் சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6150 ஆகும். இவர்களில் பெண்கள் 3037 பேரும் ஆண்கள் 3113 பேரும் உள்ளனர். முத்தரையர் சமூகத்தினர் பெரும்பான்மையாக உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பல்லாவரம் ஊராட்சி
பல்லாவரம் ஊராட்சி (Pallavaram Gram Panchayat), தமிழ்நாட்டின் திருவண்ணாமலை மாவட்டத்தில் உள்ள வெம்பாக்கம் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1690 ஆகும். இவர்களில் பெண்கள் 825 பேரும் ஆண்கள் 865 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குகை
குகை (cave) அல்லது அளை என்பது மலை அல்லது குன்றுகளின் அடிவாரங்களில் இயற்கையாக அமைந்த அறைப் பகுதியாகும். இவற்றில் சில மனிதன் வசிப்பிடமாகவும் பயன்படுகிறது. கடல் மற்றும் பிற நீர்நிலைகளின் அடியில் அமைந்த பகுதிகளும் குகை என்றே அழைக்கப்படுகின்றன. ஒரு பகுதி இருளில் ஆழ்ந்திருக்கும் இயற்கையான ஓட்டைகள் அனைத்தும் குகை எனப்படும்.
தமிழில் வேறு பெயர்கள்
குகையானது அளை என்றும் தமிழில் வளங்கப் பெறுகிறது.
மேற்கோள்கள்
பகுப்பு:வாழிடம்
மீர்சா
மீர்சா அல்லது மீர்ஜா (Mirza or Mirzā)  ( or ; பாரசீகம்: مِرْزَا) பாரசீக நாட்டு உயர்குடியினருக்கும் அல்லது அரசவை இளவரசர்களுக்கு மட்டும் வழங்கப்படும் பட்டம் ஆகும். பொதுவாக பிறப்பால் அரசக் குருதி கொண்டவர்களுக்கும் மட்டும் இப்பட்டம் வழங்கப்படும். முகலாயப் பேரரசில் சாதனை புரிந்த பெரும் படைத்தலைவர்களுக்கும் மீர்சா பட்டம் வழங்கப்பட்டது.
வெளி இணைப்புகள்
பகுப்பு:இசுலாம்
ஜெல்லிபீன் (ஆண்ட்ராய்டு)
கூகுள் நிறுவனத்தால் வெளியிடப்படும் அண்ட்ராய்டு மென்பொருளின் அண்மைய பதிப்பே ஜெல்லிபீன். அண்ட்ராய்டின் 4.1 ஆம் பதிப்பான இது 2012 ஆம் ஆண்டு யூலை மாதம் வெளியிடப்பட்டது. இதற்கு முன் வெளியான பதிப்புகளைக் காட்டிலும், வேகமாக இயங்கக்கூடியது. இந்த பதிப்புகள் எல்லாமே இனிப்புப்பண்டங்களின் பெயர்களைக் கொண்டுள்ளன. முன்பைவிட அதிக மொழிகளில் உள்ளீடு செய்யும் வகையில் வடிவமைக்கப் பட்டுள்ளது. யப்பானிய மொழியும், அரபு மொழியும் உள்ளீடு செய்வதற்காக ஒருங்குறியும் மேம்படுத்தப்பட்டுள்ளது. முன்னைய பதிப்புகளில் வழங்கப்பட்ட சேவைகள் மேம்படுத்தப்பட்டும், புதிய சேவைகள் சேர்க்கப்பட்டும் வெளியாகி உள்ளது.
மேலும் பார்க்க
பகுப்பு:கூகுள் பகுப்பு:கைபேசி இயங்கு தளங்கள் பகுப்பு:லினக்சு வழங்கல்கள் பகுப்பு:ஆண்ட்ராய்டு
அப்துல்லா ஆலம்
அப்துல்லா ஆலம் (Abdullah Alam), வங்காளதேசத் துடுப்பாட்டக்காரர். எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 3, ஏ-தர போட்டிகள் ஒன்பது ஆகியவற்றில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
சீனிவாச ராமானுஜன் 125 (நூல்)
சீனிவாச ராமானுஜன் 125 என்னும் நூல் கணித ஆசிரியரும் எழுத்தாளருமான இரா. நடராசன் என்பவரால் எழுதப்பட்டதாகும். இராமனுசனின் 125 ஆவது பிறந்த நாளின் முன்னோட்டமாக அவருடைய வாழ்க்கை வரலாற்றை 125 பத்திகளில் குழந்தைகளுக்குச் சுருக்கிக் கூறுவதே இந்நூலின் நோக்கம் ஆகும்.
தமிழகத்தில் ஈரோட்டில் பிறந்து கடும் வறுமை, புறக்கணிப்பு, அலைவுறுதல்களின் ஊடாக மாபெரும் கணித மேதையாக பரிணமித்து இந்தியாவிற்கு பெருமை சேர்த்த சீனிவாச இராமானுஜம் வாழ்வின் 125 முக்கிய சம்பவங்களை எளிய வடிவத்தில் ஆயிஷா இரா. நடராசன் வாசர்களுக்கு தந்துள்ளார் என்னும் குறிப்புரையோடு இந்நூல் வெளியிடப்பட்டு இருக்கிறது.
இராமானுசன் வாழ்க்கையையோடு தொடர்புடைய 22 படங்கள் இந்நூலில் இடம்பெற்றிருக்கின்றன. இராமானுசனின் வாழ்க்கையைப் பற்றி மேலும் அறிந்துகொள்வதற்காக ஐந்து நூல்கள் இந்நூலின் இறுதியில் பரிந்துரைக்கப்பட்டு உள்ளன.
சான்றடைவு
பகுப்பு: 2012 தமிழ் நூல்கள் பகுப்பு: வாழ்க்கை வரலாறு
இதயம் பேசுகிறது (திரைப்படம்)
வெளி இணைப்புகள்
பகுப்பு:1982 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எஸ். ஏ. சந்திரசேகர் இயக்கிய திரைப்படங்கள் பகுப்பு:அம்பிகா நடித்த திரைப்படங்கள்
பொதுப் பிரிவு தமிழ் நூல்களின் பொதுப்பட்டியல்
இலங்கை எழுத்தாளர்களினால் எழுதி வெளியிடப்பட்ட பொதுப் பிரிவு தமிழ் நூல்கள் கீழே பட்டியலிடப்பட்டுள்ளது. இப்பட்டியலில் பொதுப் பருவ இதழ்கள், சிறப்பிதழ்கள், வழிகாட்டிகள், சுட்டிகள், பருவ இதழ் சிறப்பிதழ்கள், வழிகாட்டிகள், ஊடகவியல், வெளியீட்டுத்துறை ஆகிய பிரிவுக்குட்பட்ட நூல்கள் பட்டியலிடப்பட்டுள்ளன. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
உசாத்துணை
பகுப்பு:இலங்கைத் தமிழ் நூற்பட்டியல்கள்
பழங்குடியினர் தொடர்பான அமைச்சகம் (இந்தியா)
பழங்குடியினர் விவகார அமைச்சகம், 1999ஆம் ஆண்டில் சமூக நீதி மற்றும் அதிகாரமளித்தல் அமைச்சகம் இரண்டாகப் பிரித்த போது, பட்டியல் பழங்குடியின மக்களின்  பின்னர், பட்டியலிடப்பட்ட பழங்குடியினரின் ஒருங்கிணைந்த சமூக-பொருளாதார வளர்ச்சிக்கு அதிக கவனம் செலுத்தும் அணுகுமுறையை வழங்கும் நோக்கத்துடன் இந்திய அரசால் இந்த அமைச்சகம் அமைக்கப்பட்டது. இதன் தற்போதைய அமைச்சர் அருச்சுன் முண்டா ஆவார். இதன் இணை அமைச்சர்கள் ரேணுகா சிங்   மற்றும் விஷ்வேஷ்வர் துடு ஆவார். இந்த அமைச்சகம் உருவாவதற்கு முன்னர் பழங்குடியினர் விவகாரங்கள் வெவ்வேறு காலகட்டங்களில் வெவ்வேறு அமைச்சகங்களால் கையாளப்பட்டது. இந்த அமைச்சகம் பழங்குடியினர் மாணவ, மாணவிகளுக்கு நாடு முழுவதும் 401 ஏகலைவா மாதிரி உண்டு உறைவிடப் பள்ளிகளை நடத்துகிறது.
பணிகள்
பழங்குடியினர் விவகார அமைச்சகம் ஒட்டுமொத்த கொள்கை திட்டமிடல் மற்றும் மேம்பாட்டுக்கான திட்டங்களை ஒருங்கிணைப்பதற்கான அமைச்சகமாகும். பழங்குடியினர் விவகார அமைச்சகத்திற்கு ஒதுக்கப்பட்ட பணிகள் பின்வருமாறு:
பங்களிப்புகள்
இந்த அமைச்சகத்தின் திட்டங்கள் மற்றும் பிற மத்திய அமைச்சகங்கள், மாநில அரசுகள் மற்றும் ஓரளவு தன்னார்வ தொண்டு நிறுவனங்களின் நிதி உதவியின் மூலம் முயற்சிகளை ஆதரிப்பதற்கும் துணைபுரிவதற்கும், படடியல் பழன்குடியினர் நிலைமையைக் கருத்தில் கொண்டு நிறுவனங்கள் மற்றும் திட்டங்களுக்குள் உள்ள முக்கியமான இடைவெளிகளை நிரப்புவதற்கும் நோக்கமாக உள்ளது. முக்கியமான துறைகளில் பல்வேறு வளர்ச்சி தலையீடுகள் மூலம் சிறப்பாக வடிவமைக்கப்பட்ட திட்டங்கள் மூலம் அவர்களின் முயற்சிகளுக்கு அமைச்சகம் துணைபுரிகிறது. நிறுவனங்களை உருவாக்குவதன் மூலம் பொருளாதாரம், கல்வி மற்றும் சமூக மேம்பாட்டை உள்ளடக்கிய இந்தத் திட்டங்கள் பழங்குடியினர் விவகார அமைச்சகத்தால் நிர்வகிக்கப்படுகின்றது. மேலும் திட்டங்கள் மாநில அரசுகள்/ஒன்றியப் பிரதேச நிர்வாகங்களால் செயல்படுத்தப்படுகிறது.
அமைப்பு
பழங்குடியினர் விவகார அமைச்சகம், மத்திய பழங்குடியினர் விவகார அமைச்சரின் ஒட்டுமொத்த வழிகாட்டுதலின் கீழும், இரண்டு துணை அமைச்சர்களின் உதவியோடும் செயல்படுகிறது. அமைச்சகத்தின் நிர்வாகத் தலைவராக இந்திய ஆட்சிப் பணி அதிகாரி செயலாளராக உள்ளார். அவருக்கு உதவியாக மூன்று இணைச் செயலாளர்கள் மற்றும் ஒரு பொருளாதார ஆலோசகர், நிதி ஆலோசகர் உள்ளார்கள்.
பணி/பார்வை
பழங்குடியினர் விவகார அமைச்சகம் ஒட்டுமொத்த கொள்கை, திட்டமிடல் மற்றும் பழங்குடியினர் மேம்பாட்டுக்கான திட்டங்களை ஒருங்கிணைக்கும் அமைச்சகமாகும். இதன் நடவடிக்கைகள்:
வெளி இணைப்புகள்
பகுப்பு:இந்திய அமைச்சகம் பகுப்பு:பழங்குடியினர் தொடர்பான அமைச்சகம்
மனுநேய கயவாகு
thumb|300px|மநுநேயாகயவாகுவுடன் தொடர்புறும் [[திருக்கோவில் சித்திரவேலாயுத சுவாமி ஆலயம்.]] மநுநேயகயவாகு என்பவன் இலங்கைத் தமிழ் வழக்கு மரபுரைகளில் விளங்கி வருகின்ற வரலாற்றுப் பாத்திரம் ஆவான். இவன் பற்றிய குறிப்புகள், கோணேசர் கல்வெட்டு, மட்டக்களப்புப் பூர்வ சரித்திரம் முதலான கிழக்கிலங்கை வரலாற்று நூல்களில் சொல்லப்படுகின்றன. எவ்வாறெனினும் இந்நூல்கள் கி.பி 15ஆம் நூற்றாண்டுக்குப் பிந்தியவை என்பதால், இம்மன்னனின் வரலாற்றை உறுதி செய்வது கடினமாகும்.
கோணேசர் கல்வெட்டு
மநுநேயகயவாகு, உண்ணாசகிரியெனும் பட்டினத்தை ஆண்ட "புவனேககயவாகு" எனும் அரசனின் மகன். அவன் அனுராதபுரத்து கயவாகுவுக்கு சிலகாலம் முன்பு ஆண்டவன். அவன் கலிங்கநாட்டு அசோகசுந்தரனுக்கும் மனோன்மணிசுந்தரிக்கும் பிறந்த குழந்தை, பேழையில் கடலில் மிதந்துவர, அதையெடுத்து "ஆடகசௌந்தரி" எனப் பெயரிட்டு வளர்த்தான். அவள் பின்னாளில் குளக்கோட்டு மகாராசாவை மணந்து கொண்டாள்.
மட்டக்களப்புப் பூர்வ சரித்திரம்
உண்ணாசகிரி மன்னன் புவனேயகயவாகுவுக்கும் அவன் தேவி தம்பதி நல்லாளுக்கும் பிறந்த மேகவண்ணன், கலி. 3150இல் மநுநேயகயவாகு என்ற பெயரில் ஆட்சிக்கு வந்தான். உண்ணாசகிரிக்கு வடக்கே இருந்த மட்டக்களப்பு நாட்டை ஆண்டுவந்த தாசகனுடன் சினேகம் கொண்டாடி, நாகர்முனைச் சுப்பிரமணியர் கோவிலுக்குச் சோழநாட்டுச் சிற்பிகளை அழைப்பித்து திருப்பணிகள் செய்து, பிரமாண்டமாய்க் குடமுழுக்குக் கொண்டாடி, சங்கமன்கண்டி முதல் தாண்டகிரி வரை பெரும் ஏரியொன்று அமைத்து, கடலில் பேழையில் மிதந்துவந்த ஆடகசௌந்தரியைத் தன் மகளாய்த் தத்தெடுத்து, கலி.3180 இல் இறைவனடி சேர்ந்தான்.
வரலாற்றுண்மை
கோணேசர் கல்வெட்டில், இவன் கோணேச்சரத்துடனும், மட்டக்களப்புப் பூர்வ சரித்திரத்தில், இவன் திருக்கோவிலுடனும்ம் தொடர்புறுத்தப்படுகின்றான். இன்னொரு கிழக்கிலங்கை மரபுரை ஒன்றில் இன்றைய திருக்கோவிலைக் கட்டிய மனுராசா இவனே என அடையாளம் காணப்படுகின்றான். ஏனைய எந்த நூல்களிலும், இம்மன்னன் பற்றிய குறிப்புக்களைக் காணமுடியவில்லை.
மட்டக்களப்புக்குத் தெற்கே இருந்த உண்ணாசகிரி எனும் அரசை இவன் ஆண்டதாகவே இந்நூல்கள் சொல்கின்றன. மட்டக்களப்புப்ப் பூவ சரித்திரம், காலத்தால் மிகப்பிந்தியது என்பதால், மனுராசன் ஆண்டதாக அது கூறும் (பொ.பி 48 - பொ.பி 78 வரையான) காலக்கணக்கை ஏற்கமுடியாது. இருக்கின்ற குறிப்புக்களை வைத்துப் பார்க்கும் போது, இலங்கை மீதான சோழர் படையெடுப்புக்கு சற்று முன்பின்னான காலத்தில், கிழக்கிலங்கையை ஆண்ட குறுநில மன்னன் ஒருவனாக அல்லது வன்னிமை ஒருவனாக மனுநேயகயவாகு இருந்திருக்கலாம் என எண்ணத் தோன்றுகின்றது.
வெளி இணைப்புகள்
பகுப்பு: மட்டக்களப்பு வரலாறு
21
21 (XXI) ஜூலியன் நாட்காட்டியில் புதன்கிழமையில் தொடங்கிய ஒரு சாதாரண ஆகும். அக்காலத்தில் இவ்வாண்டு அகஸ்டசு, சீசர் தூதர்களின் ஆட்சி ஆண்டு (Year of the Consulship of Augustus and Caesar) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 774" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 21 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது இருபத்தோராம் ஆண்டாகும்.
மேற்கோள்கள்
பகுப்பு:20கள்
மலேசியத் தலைமை நீதிபதி
மலேசியத் தலைமை நீதிபதி, (ஆங்கிலம்: Chief Justice of Malaysia; மலாய்: Ketua Hakim Negara) என்பவர் மலேசிய நீதி முறைமையின் தலைவர் ஆவார். கூட்டரசு நீதிமன்றத் தலைமை நீதிபதி எனவும் அழைக்கப் படுகிறார். 1994-ஆம் ஆண்டில் இருந்து அந்தப் பதவி மொழி பயன்படுத்தப்பட்டு வருகிறது. அதற்கு முன்னர், கூட்டரசு நீதிமன்றப் பிரபுத் தலைவர் (Lord President of the Federal Court) என அழைக்கப்பட்டது.
அதற்கு அடுத்தது, மேன்முறையீட்டு நீதிமன்றத் தலைவர் (President of the Court of Appeal) பதவி. அடுத்தது மலாயா தலைமை நீதிபதி. அதற்கும் அடுத்தது சபா, சரவாக் தலைமை நீதிபதி.
மேற்கோள்கள்
பகுப்பு:மலேசியா பகுப்பு:நீதிபதிகள்
ஐ. ஜானகிராமன்
'''ஐ. ஜானகிராமன்''' (I. Janagiraman) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், வானூர் சட்டமன்றத் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அனைத்திந்திய அண்ணா திராவிட முன்னேற்றக் கழகத்தில் அங்கம் வகிக்கிறார்.
மேற்கோள்கள்
பகுப்பு:தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள்
காஞ்சிபுரம் நாயினாப் பிள்ளை
காஞ்சிபுரம் நாயினாப் பிள்ளை (இறப்பு: 1934) என்று அறியப்பட்ட காஞ்சீவரம் சுப்ரமணிய பிள்ளை தமிழ்நாட்டைச் சேர்ந்த கருநாடக இசைப் பாடகர் ஆவார்.
மறைவு
எலும்புருக்கி, இரத்தச் சர்க்கரை நோய்களின் காரணமாக மே 3, 1934 அன்று காலமானார். அப்போது அவருக்கு வயது 46.
சிறப்பு
காஞ்சிபுரத்தில் நாயினாப் பிள்ளை வாழ்ந்த தெருவிற்கு சங்கீத வித்வான் நாயினாப் பிள்ளை தெரு என பெயர் சூட்டப்பட்டது. அந்தத் தெரு இப்போது ''எஸ். வி. நாயினா தெரு'' என அழைக்கப்படுகிறது.
உசாத்துணை
பகுப்பு:கருநாடக இசைப் பாடகர்கள் பகுப்பு:1934 இறப்புகள் பகுப்பு:19 – 20 ஆம் நூற்றாண்டுக் கால கருநாடக இசைக் கலைஞர்கள்
யான் (திரைப்படம்)
யான் இது 2014ஆம் ஆண்டு திரைக்கு வந்த தமிழ் மொழி அதிரடி திகில் திரைப்படம் ஆகும். இந்த திரைப்படத்தை ரவி கே. சந்திரன் என்பவர் இயக்க, ஜீவா, துளசி நாயர், நாசர், தம்பி ராமையா, கருணாகரன், அர்ஜுனன், ஜெயப்பிரகாசு உள்ளிட்ட பலர் நடித்துள்ளார்கள். இந்த திரைப்படத்திற்கு ஹாரிஸ் ஜயராஜ் இசை அமைத்துள்ளார்.
வெளி இணைப்புகள்
பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:ஜீவா நடித்துள்ள திரைப்படங்கள் பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:தம்பி ராமையா நடித்த திரைப்படங்கள் பகுப்பு:சுவிட்சர்லாந்தில் படமாக்கப்பட்ட திரைப்படங்கள்
நயினாகரம் குலசேகரநங்கையம்மன் கோயில்
நயினாகரம் குலசேகரநங்கையம்மன் கோயில் தமிழ்நாட்டில் திருநெல்வேலி மாவட்டம், நயினாகரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் குலசேகரநங்கையம்மன் சன்னதியும், முருகன், வள்ளி, தெய்வானை, கருப்பசாமி, கன்னி விநாயகர், வீரபுத்திரர், சாஸ்தா உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முஸ்லிம் சுடர் (சிற்றிதழ்)
முஸ்லிம் சுடர் இந்தியா, தமிழ்நாடு, சென்னையிலிருந்து 1975ம் ஆண்டில் வெளிவந்த ஓர் இசுலாமிய மாத இதழாகும்.
ஆசிரியர்
இவர் சுதந்திரக் கதிர், இளம்பிறை. உரிமைக்குரல் போன்ற இதழ்களில் இணையாசிரியராகப் பணியாற்றி 1988ல் காலமானார்.
உள்ளடக்கம்
இவ்விதழில் இஸ்லாமிய ஆக்கங்களும், செய்திகளும், இலக்கிய ஆக்கங்களும் இடம்பெற்றிருந்தன. இஸ்லாமிய உலக செய்திகளுக்கும், விழிப்புணர்வூட்டும் ஆக்கங்களுக்கும் முக்கியத்துவம் கொடுக்கப்பட்டிருந்தன. பகுப்பு:இசுலாமிய தமிழ் இதழ்கள் பகுப்பு:தமிழ்நாட்டுச் சிற்றிதழ்கள்
அக்னூர்
அக்னூர் (Akhnoor) இந்தியாவின் ஜம்மு காஷ்மீர் மாநிலத்தின் ஜம்மு மாவட்டத்தில் நகராட்சியுடன் கூடிய நகரம் ஆகும். இது இந்திய-பாகிஸ்தான் எல்லைக் கட்டுப்பாட்டுக் கோடு அருகே, ஜம்முவிலிருந்து 28 கிமீ தொலைவில் இமயமலை அடிவாரத்தில் செனாப் ஆற்றின் கரையில் அமைந்துள்ளது. தேசிய நெடுஞ்சாலை எண் 144 ஏ, அக்னூர்-பூஞ்ச் நகரங்களை இணைக்கிறது. நிர்வாக வசதிக்காக அக்னூர் பகுதியை அக்னூர், சௌக்கி சௌரா மற்றும் கௌர் என மூன்று நிர்வாகப் பகுதிகளாக பிரிக்கப்பட்டுள்ளது.
புவியியல்
32.87°N, 74.73°W பாகையில் அக்னூர் அமைந்துள்ளது. அக்னூர் கடல்மட்டத்திலிருந்து 301 மீட்டர் உயரத்தில் உள்ளது. செனாப் ஆறு அக்னூரில் பாய்கிறது.
மக்கள்தொகை பரம்பல்
13 வார்டுகள் கொண்ட அக்னூர் நகராட்சியின், 2011-ஆம் ஆண்டு மக்கள்தொகை கணக்கெடுப்பின் படி, மொத்த மக்கள்தொகை 20,756 ஆகும்.
வெளி இணைப்புகள்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும் பகுப்பு:ஜம்மு மாவட்டம்
சந்தை (ஆவண நிகழ்படம்)
சந்தை அல்லது த மார்க்கட் (Tha Market) என்பது 2011 இல் வெளிவந்த ஒரு தமிழ், ஆங்கிலஆவண நிகழ்படம் ஆகும். இது தமிழ்நாட்டில் வசதி குறைந்தவர்கள் தமது உடல் உறுப்புக்களை வசதிபடைத்தவர்களுக்கு மீனைச் சந்தையில் விலை கூறி விற்பது போல விற்பது பற்றிய ஆவணப் படம் ஆகும். ஒரு சிறுநீரகம் ஒன்றை வாங்க முற்படும் வசதி படைத்த கனடியப் பெண் ஒருவரின் பார்வையில் இப் படம் இந்த விடயத்தை ஆய்கிறது. இந்தப் படத்தின் இயக்குநர் ராமு ராவு (Rama Rau) ஆவார்.
வெளி இணைப்புகள்
பகுப்பு:2011 தமிழ் ஆவணப்படங்கள் பகுப்பு:அரசியல், சமூக தமிழ் ஆவணப்படங்கள் பகுப்பு:கனடியத் தமிழ் ஆவணப்படங்கள் பகுப்பு:இந்தியத் தமிழ் ஆவணப்படங்கள்
மங்கள் பாண்டே
மங்கள் பாண்டே (Mangal Pandey, இந்தி: मंगल पांडे, சூலை 19, 1827 – ஏப்ரல் 8, 1857) என்பவர் பிரித்தானியக் கிழக்கிந்தியக் கம்பனியின் வங்காளத்தின் 34வது ரெஜிமெண்ட்டில் ஒரு படை வீரராக இருந்தவர். இந்தியாவின் விடுதலைப் போராட்ட வீரர்களில் முன்னோடிகளில் ஒருவராகக் கருதப்படுகிறார். கிழக்கிந்தியக் கம்பனிக்கெதிராகக் கிளர்ச்சியில் ஈடுபட்டமைக்காக மரணதண்டனை விதிக்கப்பட்டுத் தூக்கிலிடப்பட்டார்.
வாழ்க்கைச் சுருக்கம்
பாண்டே உத்தரப் பிரதேசத்தில் நாக்வா என்ற கிராமத்தில் பிறந்தார். நாக்வா கிராம மக்கள் தங்கள் முன்னோராக மங்கல் பாண்டேயையே குறிப்பிடுவர். மிகவும் தீவிரமான இந்துவான பாண்டே 1849 இல் ஆங்கிலேயரின் பிரித்தானியக் கிழக்கிந்தியக் கம்பனியில் தனது 22வது வயதில் இணைந்தார். அக்கம்பனியின் 34வது பிரிவில் பணிபுரிந்தார். இப்பிரிவினரே அதன் பிரித்தானிய அலுவலர்களைத் தாக்கி சிப்பாய்க் கிளர்ச்சி, 1857 அல்லது இந்திய விடுதலைப் போரை ஆரம்பித்து வைத்தவர்கள்.
1857 நிகழ்வு
கல்கத்தாவின் பரக்பூர் நகரில் மார்ச் 29, 1857 மாலையில் தனது பிரிவில் உள்ள பல சிப்பாய்கள் கிளர்ந்தெழுத்த நிலையில் உள்ளார்கள் என லெப்டினண்ட் போ (Baugh) என்பவன் அறிவித்தான். அத்துடன் அவர்களில் மங்கள் பாண்டே என்பவன் துப்பாக்கியுடன் மற்றைய சிப்பாய்களை கிளர்ச்சிக்கு வருமாறு அழைத்துக் கொண்டிருந்ததாகவும் முதலில் காணும் வெள்ளைக்காரரை சுட்டு விடுவதாகவும் பயமுறுத்திக் கொண்டிருப்பதாகவும் அறிவித்தான். போ உடனேயே தனது குதிரையில் ஏறி வாளையும் உருவிக்கொண்டு சிப்பாய்களை நோக்கிச் சென்றார். குதிரைச் சத்தத்தைக் கேட்ட பாண்டே அங்கிருந்த பீரங்கியின் பின்னால் மறைந்து கொண்டு போவை நோக்கிச் சுட்டார். எனினும் அது குறி தவறி குதிரையைத் தாக்கியது. போ பாண்டேயை நோக்கிச் சுட ஆரம்பித்தான். பாண்டே தனது வாளை உருவி போவைத் தாக்கிக் காயப்படுத்தினான். அதன் பின்னரே ஷேக் பால்ட்டு என்ற வேறொரு சிப்பாய் பாண்டேயை மேலும் தாக்காதாவாறு தடுத்து நிறுத்தினான். பாண்டே பின்னர் கைது செய்யப்பட்டு ஒரு வார விசாரணைக்கு பின்னர் அவருக்கு மரண தண்டனை விதிக்கப்பட்டது. ஏப்ரல் 8, 1857 இல் அவர் தூக்கிலிடப்பட்டார். 34வது இராணுவப் பிரிவு தனது அலுவலர்களைப் பாதுகாக்கத் தவறியமைக்காக மே 6 ஆம் நாள் கலைக்கப்பட்டது.
பாண்டேயின் தாக்குதல் இந்தியர்களின் எழுச்சிக்கு முன்னோடியாகப் பலராலும் பார்க்கப்படுகிறது. மங்கள் பாண்டே "தியாகி" எனப் பின்னால் கருதப்பட்டர்.
திரைப்படம்
மங்கள் பாண்டேயின் வரலாற்றைச் சித்தரிக்கும் சில திரைப்படங்கள் வெளி வந்தன. The Rising என்ற திரைப்படம் 2005 இல் வெளிவந்தது
நினைவுகள்
இந்திய அரசு மங்கள் பாண்டே நினைவாக அக்டோபர் 5, 1984 இல் அஞ்சல் தலை ஒன்றையும் முதல்-நாள் உறையையும் வெளியிட்டது.
வெளி இணைப்புகள்
பகுப்பு:இந்திய விடுதலைப் போராட்ட வீரர்கள் பகுப்பு:1827 பிறப்புகள் பகுப்பு:1857 இறப்புகள் பகுப்பு:இந்தியாவில் தூக்கிலிடப்பட்டவர்கள் பகுப்பு:இந்திய விடுதலைக்கு முன் தூக்கிலிடப்பட்டவர்கள்
தீர்த்தகிரிவலசை
தீர்த்தகிரிவலசை (Theerthagirivalasai) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது தீர்த்தகிரிவலசை ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 62 கிலோமீட்டர் தொலைவிலும், ஊத்தங்கரையில் இருந்து 11 கிலோமீட்டர் தொலைவிலும், மாநிலத் தலைநகரான சென்னையிலிருந்து  232 கிலோமீட்டர் தொலைவிலும் உள்ளது.
மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 207, மொத்த மக்கள் தொகை 	850, இதில் 430 ஆண்களும், 420 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 65.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
ஆலம்பட்டு
ஆலம்பட்டு (Alampattu) என்பது இந்திய மாநிலமான தமிழ்நாட்டின் சிவகங்கை மாவட்டதிலுள்ள ஒரு கிராமமாகும். இது காரைக்குடி நகரத்திலிருந்து 20 கி.மீ. தூரத்திலுள்ளது.
ஆலம்பட்டு சரியாக கல்லல் - தேவகோட்டை நெடுஞ்சாலையில் மணிமுத்தாறுக்கு தெற்கே அமைந்துள்ளது. மாவட்ட தலைமையகமான சிவகங்கை, காளையார்கோயில் வழியாக சாலை மூலம் சென்றால் 36 கி.மீ தூரத்தில் உள்ளது. ஆலம்பட்டு கிராமத்திலிருந்து 20 கி.மீ தூரத்தில் உள்ள காரைக்குடி, சிவகங்கை மாவட்டத்திற்கும், இராமநாதபுரம் மாவட்டத்திற்கும், கல்வி மற்றும் நிதி மையமாக விளங்குகிறது.
வெளி இணைப்புகள்
Alampattu Website was launched in October-2011
பகுப்பு:சிவகங்கை மாவட்டத்திலுள்ள கிராமங்கள் பகுப்பு:Coordinates on Wikidata
முனீசுவரர்
முனீசுவரர் என்பவர் இந்து சமய சிறு தெய்வங்களில் ஒருவராவார். இவர் சைவ கடவுளான சிவபெருமானின் வடிவமாவார்.வீரமும்,ஆவேசமும் நிறைந்த தெய்வமான இவர் அந்தகாசுரனை அழித்தவராகக் கருதப்படுகிறார். thumb|Muneeswarar, Munīshwaran, Munīshwaran முனீஸ்வரன்
சொல்லிலக்கணம்
முனீஸ்வரன் எனும் பெயர் முனிவர்களுக்கெல்லாம் ஈசுவரனாக இருந்து ஞானத்தை வழங்கியவன் எனக் குறிப்பிடும்.
கிராம மக்கள் முனி, முனியாண்டி, முனியன், முனியப்பர் என பல பெயர்களாலும் அழைத்து வழிபடுவர்.
முனி என்ற சொல் ரிக் வேதத்தில் 'தெய்வ ஆவேசம் படைத்தவர்' என்றும், பயமற்றவர் என்றும் பொருள் கொள்ளப் படுகின்றது. உபநிடதம், பகவத்கீதை என்பவற்றில் உலக வாழ்க்கையை வெறுத்து ஞான வரம்பாகிய மௌனத்தைக் கடைப்பிடித்து பரமதியானத்தில் ஆழ்ந்து தட்பவெப்ப, சுகதுக்கம் தாக்கப்படாமல் விருப்பு - வெறுப்பு, கோபதாபம் முதலியவை அறவே நீக்கியவர்கள் என்றும் கூறப்படுகின்றது..
கிராம மக்கள் மத்தியில் தவறு செய்தால் தலையில் அடிப்பவர், நம்மோடு ஒரு மனிதராகவே வருவார், வானுக்கும் பூமிக்குமாக ஒளிப்பிழம்பாகக் காட்சி தருபவர் என்று பலவாறு நம்பிக்கைகள் காணப்படுகின்றன.
வழிபாடு
தமிழகம், இலங்கை, மலேசியா, சிங்கப்பூர் முதலான நாடுகளில் முனீசுவரர் வழிபாடு சிறப்படைந்து காணப்படுகின்றது.
மொட்டைக்கோபுர வழிபாடு
மதுரை மொட்டைக்கோபுரம் முனீஸ்வரன் வழிபாடு என்பது மதுரை மீனாட்சி சுந்தரேஸ்வரர் கோயிலின் வடக்கு வாசலில் அமைந்துள்ள மொட்டைக்கோபுரம் முனீஸ்வரன் வழிபாட்டைக் குறிக்கின்றது.
முனி
நாட்டார் தெய்வங்களில் முனி என்பது காவல் தெய்வத்தின் பெயராகும். இந்தப் பெயரில் எண்ணற்றவர்கள் உள்ளதாக குறிப்புகள் உள்ளன. பஞ்ச முனி என ஐந்து முனிகள் பச்சையம்மனுக்கு காவலாக உள்ளன. சில இடங்களில் சப்த முனிகளும் உள்ளார்கள்.
வாழ்முனி, செம்முனி, கருமுனி, முத்துமுனி, வேதமுனி, பூமுனி போன்ற ஐந்து முனிகளை பஞ்ச முனி என்கிறார்கள், இவர்கள் பச்சையம்மனுக்கு துணையாக இருந்தவர்கள். வாழ்முனி, செம்முனி, முத்துமுனி, ஜடாமுனி, பாலக்காட்டு முனி, வேதமுனி, இலாடமுனி ஆகிய ஏழு முனிகளையும் வணங்குகின்றனர்.
வெளி இணைப்புகள்
பகுப்பு: இந்துக் கடவுள்கள் பகுப்பு:நாட்டுப்புறத் தெய்வங்கள்
பெசிமர் செயல்முறை
பெசிமர் செயல்முறை (Bessemer process) என்பது வார்ப்பிரும்பில் இருந்து திறந்த உலைக்கல அடுப்பில் குறைந்த செலவில் எஃகு தயாரிக்க முதன் முதலில் பயன்படுத்தப்பட்ட தொழிற்துறை செயல்முறை ஆகும். 1855 ஆம் ஆண்டு இச்செயல் முறையின் மீது காப்புரிமை பெற்ற அதன் கண்டுபிடிப்பாளர் என்றி பெசிமர் என்பவரின் பெயராலேயே இச்செயல் முறை அழைக்கப்படுகிறது. இச்செயல் முறை 1851 ஆம் ஆண்டிலேயே வில்லியம் கெல்லி  என்பவரால் தனிப்பட்ட முறையில் கண்டுபிடிக்கப்பட்டிருந்தது. ஆனால் தொழில்துறை உற்பத்தி தவிர, கரியூட்டல் இல்லாத காற்றில் வறுத்தல் செயல்முறை ஐரோப்பாவுக்கு வெளியே பல நூறாண்டுகளாக பின்பற்றப்பட்டு வந்தது. வார்ப்பிரும்பைக் காற்றின் மூலம் ஆக்சிசனேற்றத்திற்கு உட்படுத்தி, இரும்பில் உள்ள மாசுக்களை அகற்றுவது முக்கியமாகக் கடைப்பிடிக்கப்பட்டு வந்தது. ஆக்சிசனற்ற வினை, வெப்பத்தை அதிகரிக்கச் செய்து இரும்புத் தாதுவை வார்ப்பு நிலையிலேயே நீடிக்கவும் செய்தது.
பெசிமர் செயல்முறையில், கொள்கலத்தின் உட்புறமாக தீக்களிமண் பூசப்படுவது அடிப்படைச் செயலாகும். இக்காப்பு பூச்சு "கில்கிறிஸ்டு தாமஸ் செயல்முறை" என்று அதைக் கண்டுபிடித்தவரான சிட்னி கில்கிறிஸ்டு தாமஸ் என்பவரின் பெயரால் அழைக்கப்படுகிறது.
ஆக்சிசனேற்றம்
ஆக்சிசனேற்ற வினை தேவையற்ற மாசுக்களான சிலிக்கான், மாங்கனீசு, கரிமம் போன்றவற்றை ஆக்சைடுகளாக வெளியேற்றுகிறது. இந்த ஆக்சைடுகள் வளிமமாகவோ திட கழிவாகவோ அகற்றப்படுகிறது. மாற்றியில் பூசப்பட்டுள்ள தீக்களிமண் பூச்சு இச்செயலில் முக்கிய பங்கு வகிக்கிறது. வார்ப்பிரும்புத் தாதுவிலுள்ள மாசுக்களைப் பொறுத்து இப்பூச்சு மாறுபடுகிறது. பாசுபரசு குறைவாக உள்ள வார்ப்பிரும்பு எனில் அமில பெசிமர் முறையும் பாசுபரசு அதிகமாக உள்ள வார்ப்பு இரும்பு எனில் கார பெசிமர் முறையும் கையாளப்படுகிறது. உதாரணமாக, வார்ப்பிரும்பில் மாங்கனீசு என்ற காரம் அசுத்தமாக இருந்தால் பெசிமரில் சிலிக்கா பூசுவதை அமில பெசிமர்முறை என்றும் வார்ப்பு இரும்புத் தாதுவில் கந்தகம், பாசுபரசு போன்ற அமிலத்தன்மை மாசுக்கள் இருந்தால் காரத்தன்மை கொண்ட டோலமைட்டு அல்லது மாக்னசைட்டு மாற்றியில் பூசப்படுகிறது. இறுதியாக, தேவைப்படும் எஃகின் தன்மைக்கு ஏற்ப தேவையான பொருட்கள் சேர்த்துக் கொள்ளப்படுகின்றன.
திட்ட செயல்முறை
வார்ப்பு இரும்பு தேவையான எஃகு இரும்பாக மாறியவுடன், இலேசான மாசுக்களை கலனிலேயே விட்டுவிட்டு, எஃகு இரும்பை அகப்பையில் ஊற்றி தேவையான அச்சுக்கு பின்னர் இடமாற்றம் செய்யப்படுகிறது. வார்ப்பு இரும்பில் குளிர் காற்று ஊதப்பட்டு எஃகு இரும்பாக மாறும் செயல்முறை இருபது நிமிடங்களில் முடிந்து விடுகிறது. இம்மாற்றம் நிகழும் காலத்தில் மாசுக்கள் ஆக்சிசனேற்றம் அடைதலின் வேகத்தை மாற்றியின் வாய்ப் புறமிருந்து இருந்து வெளிவரும் சுடரின் தோற்றம் தீர்மானிக்கிறது. இச்சுடரின் பண்புகளைப் பதிவு செய்யும் நவீன ஒளிமின் பதிவுகள் எஃகின் இறுதி தரத்தினை முடிவு செய்வதற்கேற்ப ஊதுகுழலை கட்டுபடுத்துவதற்கு பேருதவியாக இருக்கிறது. ஊதல் செயல்முறை முடிந்தபிறகு பெறப்படும் திரவ எஃக்கில் நிர்ணயிக்க்ப்பட்ட அளவுக்கு கார்பன் நீக்கம் செய்து பயன்பாட்டிற்கேற்ற உலோகங்கள் சேர்த்து உலோகக் கலவை தயாரிக்கப்படுகிறது. பெசிமர் மாற்றியில் ஒரே நேரத்தில் 5 முதல் 30 டன் வரை வார்ப்பு இரும்பை ஏற்றம் செய்யலாம். ஒவ்வொரு முறையும் இரும்பு ஏற்றம் மாற்றியில் முதலில் கிடைமட்டமாகவும் பின்னர் செங்குத்தாகவும் வைத்து செயல்படுத்தப்படுகிறது.
மேற்கோள்கள்
பகுப்பு:எஃகு தயாரித்தல்
சதவீத முனைப்புள்ளி
சதவீத முனைப்புள்ளி அல்லது சதவீதப் புள்ளி (Percentage point or 'pp') என்பது இரண்டு சதவீதங்களின் கணித வேறுபாட்டிற்கான அலகு ஆகும். எடுத்துக்காட்டாக, 40% இலிருந்து 44% வரை நகர்வதால் ஏற்படும் அதிகரிப்பானது சதவீதப் புள்ளியில் 4 (44% - 40%)  ஆகும். ஆனால் உண்மையான அதிகரிப்பு 10% ஆகும்.
கணிதத்தில், சதவீத முனைப்புள்ளி அலகானது வழக்கமாக ஆங்கிலத்தில் pp அல்லது p.p என சுருக்கமாகக் குறிப்பிடப்படுகிறது. தொடர்ந்து பயன்படுத்துகையில் முதல் அறிமுக நிகழ்வுக்குப் பிறகு, சில கணித அறிஞர்கள் "புள்ளி" அல்லது "புள்ளிகள்" என சதவீத முனைப்புள்ளியை  சுருக்கிப் பயன்படுத்திகிறார்கள்.
எடுத்துக்காட்டு
பின்வரும் எடுத்துக்காட்டில் 1980 ஆம் ஆண்டில், 50% மக்கள் புகைபிடித்தனர், 1990 இல் 40%  புகைபிடித்தனர் எனில், 1980 முதல் 1990 வரை புகைபிடிப்போரின் எண்ணிக்கை குறைந்துள்ள அளவு:
புகைபிடிப்போரின் எண்ணிக்கை குறைந்ததன் அளவு, சதவீதப்புள்ளிகளில் 10 என்றாலும் உண்மையில் 20 சதவீதம் குறைந்து உள்ளது.
சதவீத முனைப்புள்ளி வேறுபாடு விளக்கம்
சதவீத  முனைப்புள்ளி வேறுபாடுகள் நிகழ்தகவினை அல்லது எதிர்பார்ப்பினை வெளிப்படுத்த உதவும் ஒரு அலகாகும்.
எடுத்துக்காட்டாக, ஒரு நோயை மருந்துகளால் 70 சதவீதம் அந்நோயால் பாதிக்கப்பட்டவர்களைக் குணப்படுத்தலாம்; அதே நேரத்தில் மருந்து இல்லாமல் 50 சதவீதம் நோயாளிகள் குணமடையும் வாய்ப்புள்ளது எனில் மருந்தின் மூலம் 20 சதவீதமுனைப்புள்ளி அளவுக்கு நோயின் முழுமையான அபாயம் குறைக்கப்படுகிறது என அறியலாம்.
இந்த நிகழ்வில், சதவீத முனைப்புள்ளி வேறுபாட்டின் தலைகீழ் மாற்றம்:
சதவீத முனைப்புள்ளிக்கும் சதவீதத்திற்கும் உள்ள வேறுபாடு
வளர்ச்சி, மகசூல், உமிழ்வு பின்னம் போன்றவற்றை சதவீதத்தால் கணக்கிடப்படுகிறது. திட்ட விலக்கமானது, சதவீதத்தை அலகாகக் கொண்டிருக்கும். திட்ட விலக்கத்திற்கான அலகு சதவிகிதத்தில் தவறாகப் பயன்படுத்துவதால் குழப்பம் நிலவுகிறது, ஏனென்றால் ஒப்புமைத் திட்ட விலக்கத்திற்கான ஒரு அலகாக சதவீதம் பயன்படுத்தப்படுகிறது, அதாவது திட்ட விலக்கத்தை சராசரி மதிப்பால் வகுக்கப்பட்டு சதவீதத்தால் பெருக்கக்கிடைப்பது  மாறுபாடுகளின் குணகம் என அழைக்கப்படுகிறது.
மேற்கோள்கள்
பகுப்பு:கணிதக் கலைச்சொற்கள் பகுப்பு:அலகுகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
முஸ்லிம் செய்தி (இதழ்)
முஸ்லிம் செய்தி இலங்கை கொழும்பிலிருந்து 1984ம் ஆண்டில் வெளிவந்த ஓர் இசுலாமிய மாத இதழாகும். இது தமிழ், ஆங்கில இரு மொழி இதழ்.
உள்ளடக்கம்
இலங்கை முஸ்லிம்கள் பற்றிய செய்திகளையும், செய்தி ஆய்வுகளையும், இசுலாமிய ஆக்கங்களையும் இது கொண்டிருந்தது.
ஆதாரம்
பகுப்பு:இலங்கை இசுலாமியத் தமிழ் இதழ்கள் பகுப்பு:இசுலாமிய தமிழ் இதழ்கள்
குடைவரை
குடைவரை (rock-cut architecture) மலைக்குன்றுகளின் அடிவாரப்பகுதியில் இயற்கையாக அமைந்த குகைகளை மேலும் சிற்றறையாக குகையாக்கம் செய்து கோயில், மண்டபம் மற்றும் மனிதன் வசிப்பிடமாக மாற்றம் செய்யப்பட்டு இருக்கும்.
கோயில்கள்
தமிழ்நாட்டில் சிவகங்கை மாவட்டம் காரைக்குடி அருகில் பிள்ளையார்பட்டியில் உள்ள கற்பகவினாயகர் கோயில், திருச்செந்தூர் முருகன் ஆலயத்தில் உள்ள வள்ளி குகை போன்ற பல.
கலைக்கூடம்
மகாராட்டிரம் மாநிலம் அவுரங்காபாத் அஜந்தாகுகை,  எல்லோரா தமிழ்நாட்டில் புதுக்கோட்டை மாவட்டம் சித்தன்னவாசல் , மற்றும் மாமல்லபுரம் புடைப்புச் சிற்பங்கள்
நாகத்தி ஊராட்சி
நாகத்தி ஊராட்சி (Nagathi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1244 ஆகும். இவர்களில் பெண்கள் 628 பேரும் ஆண்கள் 616 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மதுரை மணிக்குறவன் (2021 திரைப்படம்)
மதுரை மணிக்குறவன் என்பது 2021 இல் வெளிவந்த தமிழ்த் திரைப்படமாகும். இத்திரைப்படத்தினை ராஜரிஷி இயக்கியிருந்தார். ஹரிகுமார், மாதவி லதா முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இளையராஜா இசையமைத்திருந்தார். ஆர். கே ஒளிப்பதிவு செய்துள்ளார்.
மேற்கோள்கள்
பகுப்பு:2021 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
சஞ்சயன் துரைசிங்கம்
சஞ்சயன் துரைசிங்கம் (Sanjayan Thuraisingam, பிறப்பு: 11 செப்டம்பர் 1969) என்பவர் ஒரு கனடியத் தமிழ்த் துடுப்பாட்ட வீரர். இவர் ஒரு வலக்கை மட்டையாளரும், வலக்கை மத்திம விரைவுப் பந்து வீச்சாளரும் ஆவார்.
துரைசிங்கம் 2001 ஐசிசி வெற்றிக் கிண்ணப் போட்டிகளில் கனடா துடுப்பாட்ட அணிக்காக விளையாடி கனடாவின் அதிகூடிய இலக்குகளைக் கைப்பற்றிய வீரர் ஆவார். அத்துடன் 25 ஓட்டங்களில் அவர் எடுத்த 5 இலக்குகள் கனடாவை உலகக் கோப்பைப் போட்டிகளில் விளையாடத் தகுதி பெற்றுத் தந்தது. இவர் 2003 உலகக்கோப்பையில் 3 போட்டிகளில் விளையாடினார். மேலும் 6 பன்னாட்டு ஒருநாள் போட்டிகளில் கனடிய அணிக்காக விளையாடினார். இரண்டு ஐசிசி கண்டங்களிடைப் போட்டிகளிலும், 2005 ஐசிசி வெற்றிக் கிண்ணப் போட்டிகளிலும் விளையாடினார்.
வெளி இணைப்புகள்
பகுப்பு:1969 பிறப்புகள் பகுப்பு:கனடியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:இலங்கைத் தமிழ் விளையாட்டு வீரர்கள் பகுப்பு:தமிழ் விளையாட்டு வீரர்கள் பகுப்பு:இலங்கைத் துடுப்பாட்டக்காரர்கள் பகுப்பு:கனடியத் தமிழர்
சொக்கன்கொல்லை ஊராட்சி
சொக்கன்கொல்லை ஊராட்சி (Chokkankollai Gram Panchayat), தமிழ்நாட்டின் கடலூர் மாவட்டத்தில் உள்ள மேல்புவனகிரி வட்டாரத்தில் அமைந்துள்ளது. இந்த ஊராட்சி, புவனகிரி சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மூலிகைப் பூச்சி விரட்டிகள்
உழவுத் தொழிலில் பயிர்களை அழிக்கும் ஒரு சில பூச்சிகளைக் கட்டுப்படுத்த இயற்கை முறையில் சில இயற்கை பூச்சி விரட்டிகள் பயன்படுத்தப்படுகின்றன. இவை இயற்கைப் பூச்சி விரட்டிகள் அல்லது மூலிகைப் பூச்சி விரட்டிகள் எனப்படுகிறது.
வகைகள்
இயற்கை/மூலிகை பூச்சி விரட்டி மருந்துகள் வகைகள் கீழே தரப்பட்டுள்ளது:
மூலிகைப் பூச்சிவிரட்டி
நெய்வேலி காட்டாமணக்கு, நொச்சி. ஆடாதொடா, வேம்பு போன்ற இலை தழைகளை 5 கிலோ அளவுக்கு எடுத்து, ஒரு பிளாஸ்டிக் வாளியில் போட்டு 10 லிட்டா; மாட்டுச் சிறுநீர் கலந்து ஏழு நாள்களுக்கு ஊற வைத்தால் பூச்சிவிரட்டி தயார்.
அதன் பிறகு வடி கட்டி பயிர்களுக்குத் தெளிக்கலாம். மாட்டுச் சிறுநீர் கிடைக்காவிட்டால் தண்ணீர் சேர்த்தும் தயாரிக்கலாம். 10 லிட்டா; நீருடன், ஒரு லிட்டர் புச்சி விரட்டியைக் கலந்து பயிர்களுக்குத் தெளிக்கலாம்.
ஏழு நாள்களுக்கு மேல் ஊற வைத்தால் பயிர் வளர்ச்சி ஊக்கியாக இது மாறிவிடும். அதை வீணடிக்காமல் பயிருக்குத் தெளிக்கலாம்.
பகுப்பு:வேளாண்மை
ஹர் கோவிந்த் கொரானா
அர்கோபிந்த் குரானா, அல்லது ஹர் கோவிந்த் குரானா (Har Gobind Khorana, हरगोविंद खुराना, சனவரி 9, 1922 - நவம்பர் 9, 2011 ) ஓர் இந்திய அமெரிக்க மூலக்கூற்று உயிரியல் அறிவியலாளர் ஆவார். மரபுக்குறியீடு (genetic code) பற்றியும் புரதத்தை செயற்கையாக உற்பத்தி செய்வதில் மரபு குறியீட்டின் பங்கு குறித்த ஆராய்விற்காக 1968ஆம் ஆண்டு மருத்துவம் அல்லது உடலியங்கியலுக்கான நோபெல் பரிசினை மார்சல் நோரென்பர்க், இராபர்ட் ஹாலி ஆகியோருடன் பகிர்ந்து பெற்றவர். 1966ஆம் ஆண்டு அமெரிக்காவின் இயல்பான குடிமகனான இவருக்கு தேசிய அறிவியல் பதக்கம் கொடுக்கப்பட்டது. ஐக்கிய அமெரிக்காவின் மாசசூசெட்சில் கான்கார்ட் நகரில் இவர் வசித்து வந்தார்.
இளமை
தற்போது பாகிஸ்தானில் உள்ள பஞ்சாப் மாநிலத்தின் ராய்பூர் கிராமத்தில் 1922 ஆம் ஆண்டு ஜனவரி மாதம் 9 ஆம் நாள் ஐந்தாவது குழந்தையாகப் பிறந்தார். இவருடைய தந்தையார் கிராமத்தில் வரி வசூலிப்பவராக பணியாற்றி வந்தார். இவருடைய குடும்பம் வறுமையில் வாடிய போதும், பிள்ளைகளைப் படிக்க வைப்பதில் தந்தை மிகுந்த ஆர்வம் காட்டினார். சுமார் 100 குடும்பங்கள் கொண்ட அவரது கிராமத்தில் குரானாவின் குடும்பம் மட்டுமே எழுத்தறிவு பெற்று விளங்கியது. குரானாவின் தொடக்கக் கல்வி கிராமப் பள்ளியில் மரத்தடியின் கீழ்தான் துவங்கியது. இளவயது முதலே அவர் படிப்பில் சிறந்து விளங்கினார்.
தற்போது மேற்கு வங்கத்தில் உள்ள மூல்டான் என்ற ஊரில் அமைந்திருந்த டி.ஏ.வி உயர்நிலைப் பள்ளியில் பயின்றார். 'இரத்தன்லால்' என்ற ஆசிரியர் இவரைக் கவர்ந்தவராக விளங்கினார். பள்ளிப் படிப்பைச் சிறப்பாகப் பயின்று முடித்த இவர் லாகூரில் அமைந்திருந்த பஞ்சாப் பல்கலைக் கழகத்தில் மேற்படிப்பைத் தொடர்ந்தார். பி.எஸ்சி பட்டப்படிப்பில் முதல் வகுப்பில் தேறினார். இங்கு பேராசிரியரும் சிறந்த ஆய்வாளருமான 'மதன்சிங்' என்பவரின் மேற்பார்வையில் 1945ஆம் ஆண்டு வேதியியலில் முதுகலைப் பட்டப்படிப்பை முடித்தார்.
1945- இல் இந்திய அரசின் உதவித்தொகை கிடைக்கப்பெற்று இங்கிலாந்தில் உள்ள லிவர்பூல் பல்கலைக்கழகத்தில் சேர்ந்து ஆய்வு மேற்கொண்டு முனைவர் பட்டம் பெற்றார். இங்கு 'ரோஜெர் ஜே.எஸ்.பீர்' என்பவர் இவருக்கு வழிகாட்டியாய் விளங்கினார். இங்கு வந்த பிறகு மேலைநாட்டுக் கலாச்சார வழியைப் பின்பற்ற ஆரம்பித்தார்.
1948-49 களில் சுவிட்சர்லாந்தில் உள்ள பெடரல் தொழில்நுட்ப நிறுவனத்தில் ஆய்வினைத் தொடர்ந்து மேற்கொண்டார். விலாடிமிர் பிரிலாக் என்ற பேராசிரியர் இவருடைய முன்னேற்றத்திற்கும் அறிவியல் ஆர்வம், பணியில் ஈடுபாடு, அதற்கேற்ற திறன்களை வளர்ப்பது ஆகியவற்றின் வழிகாட்டியாக விளங்கினார்.1952-ல் கனடா சென்ற குரானா, அங்கு சுவிஸ் நாட்டு நாடாளுமன்ற உறுப்பினர் மகள் எஸ்தர் எலிசபெத் சிப்லர் என்ற மங்கையின் நட்பு கிடைத்தது. பிறகு அவரையே திருமணம் செய்து கொண்டார். இவ்விணையருக்கு இரண்டு மகள்களும் ஒரு மகனும் பிறந்தனர்.
பணிகள்
1949 இறுதியில் இந்தியா இந்தியா திரும்பினார். இந்தியாவில் பல மாதங்கள் வேலையின்றி வாடிய குரானா மேற்கொண்டு ஆய்வு செய்யும் எண்ணத்தோடு மீண்டும் இங்கிலாந்து சென்றார். முனைவர் ஜி.டபிள்யூ.கென்னெர், நோபல் பரிசு பெற்ற அறிவியல் அறிஞர் சர் அலெக்சாண்டர் டாட் என்பவர்களுடன் இணைந்து ஆய்வுகளை மேற்கொண்டார். 1950-52 ஆண்டிகளில் புரதங்கள், நியூக்ளிக் அமிலங்கள் பற்றிய ஆய்வுகளில் ஈடுபட்டார். 1952-ல் பிரிட்டிஷ் கொலம்பியா ஆய்வகத்தில் முனைவர் கோர்டன் எம்.ஷ்ரம் என்பவரின் அழைப்பின் பேரில் ஆய்வாளராகப் பணியேற்றுக் கொண்டார். முனைவர் ஷ்ரம் அவர்கள் அளித்த உற்சாகத்தினாலும் முனைவர் ஜேக் கெம்பெல் அவர்களின் ஆலோசனையுடன் பாஸ்பேட் எஸ்டர்கள், நியூக்ளிக் அமிலங்கள் பற்றிய ஆய்வுகளை மேற்கொண்டார். இவருடன் மேலும் பலரும் ஆய்வுகளுக்கு உறுதுணையாக இருந்த போதும் 'முனைவர் கோர்டன் எம். டெனெர்' என்பவர், குழுவின் ஆய்வு முன்னேற்றதிற்கு மிகச் சிறந்த வழிகாட்டியாய் விளங்கினார்.
1960-ல் விஸ்கான்சின் பல்கலைக் கழகத்தில் அமைந்துள்ள நொதிகள் பற்றிய ஆய்வு நிறுவனத்தில் இணைந்து அனைத்து ஆய்வுகளையும் தொடர்ந்து மேற்கொண்டார். அப்பொழுது அமெரிக்காவில் இவருக்குக் குடியுரிமை அளிக்கப்பட்டது. 1962 முதல் 1970 வரை, உயிர்வேதியல் பேராசிரியராகவும் அந்நிறுவனத்தின் துணை இயக்குநராகவும் பணியாற்றினார்.
ஆய்வுகள்
அவர் 1959இல் மனித உடலின் சில செயல்முறைகளுக்கு இன்றியமையாததான இணைநொதி-ஏ (coenzyme-A) என்ற வேதிப் பொருளை உற்பத்தி செய்தார். அடுத்த ஆண்டில் குரானா அமெரிக்கா சென்று விஸ்கான்சின் பல்கலைக்கழக நொதி ஆய்வு நிறுவனத்தில் தமது நோபல் பரிசு சக ஆய்வாளர் மார்சல் நோரென்பர்க் உடன் சேர்ந்து செயற்கை உயிர் உற்பத்தித் துறையில் பணியாற்றத் தொடங்கினார். அங்கு அவர்களின் ஆய்வின் பயனாக மரபுவழிப்பட்ட நோய்கள் சிலவற்றைக் குணமாக்க இயலும் என்று கண்டுபிடிக்கப்பட்டது. இக்கண்டுபிடிப்புக்காக 1968இல் உடற்கூறியல் மற்றும் மருத்துவத்திற்கான நோபல் பரிசு குரானா, நோரென்பர்க், ஹாலி (Holley) ஆகிய மூவருக்கும் வழங்கப்பட்டது. பின்னர் 1970இல் மாசசூசெட்ஸ் தொழில்நுட்ப கழகத்தில் உயிரியல் மற்றும் வேதியியல் பேராசிரியர் பதவி, குரானாவுக்கு அளிக்கப்பட்டது. அங்கு மரபுக் குறியம் (genetic code) பற்றி அவர் ஆற்றிய பணி உலகப் புகழ் பெற்றது.
சிறப்புகள்
நோபல் பரிசுடன் கூட கொரானா மேலும் பல பரிசுகளையும் விருதுகளையும் வென்றுள்ளார்.
கொரானா நிகழ்வு
விஸ்கான்சின் மேடிசன் உயர் தொழில்நுட்பத்துறை, இந்திய-அமெரிக்க அறிவியல் தொழில் நுட்ப அமைப்பு  ஆகியவை இணைந்து 2007-ல் கொரானா நிகழ்வு (Khorana Program) என்ற அமைப்பை உருவாக்கியது. இது கொரானாவின் பெயரில் தொடர்ந்து ஆய்வை மேற்கொள்வதற்காக ஏற்படுத்தப்பட்டது. இதில் இந்திய மற்றும் அமெரிக்காவைச் சேர்ந்த பல அறிவியல் அறிஞர்கள், தொழிலதிபர்கள், சமூக ஆர்வலர்கள் ஆகியோர் பங்கெடுத்து வருகின்றனர். பட்டதாரி, முதுகலை, மேற்படிப்பு மாணவர்கள் ஆகியோரின் ஆய்வு மனப்பான்மையை மேம்படுத்துதல், கிராமப்புற வளர்ச்சி, உணவுப் பாதுகாப்பு முதலியவற்றில் முக்கியத்துவம் அளித்து தொடர்ந்து பணி நடைபெற்று வருகிறது. 2009 -ல் கொரானாவை இந்நிகழ்வுக்கு வரவழைத்து அவரைப் பெருமைப்படுத்தினார்கள்.
மறைவு
கொரானா 2011 நவம்பர் மாதம் 9 ஆம் நாள் மாசசூசெட்ஸ் கன்கார்ட் என்ற இடத்தில் தன்னுடைய 89 ஆவது வயதில் இவ்வுலகை விட்டு மறைந்தார்.
உசாத்துணை
அறிவியல் ஒளி, டிசம்பர் 2011 இதழ்
கோணப்பட்டு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புளியங்குளி
'''தமிழ்நாடு,இந்தியாவில் உள்ள தமிழ்நாட்டில் புளியங்குளிஎன்ற கிராமம் அமைந்துள்ளது. இக் கிராமம் தஞ்சாவூர் மாவட்டத்தில் உள்ள பட்டுக்கோட்டை தாலுக்கா வுக்கு உட்பட்டது. '''
விளக்கப்படங்கள்
2001 ஆம் ஆண்டு மக்கள்தொகை கணக்கெடுப்பின்படி, மொத்தம் 574 பேர் உள்ளனர். அதில் 277 ஆண்களும் 297 பெண்களும் உள்ளனர். இக் கிராமத்தின் பாலின விகிதம் 1072. கல்வியறிவு விகிதம் 62.96 ஆகும்.
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
சங்க கால விளையாட்டுகள்
பகுப்பு:சங்க காலப் பண்பாடு பகுப்பு:தமிழர் விளையாட்டுகள்
வெள்ளை வான் கதைகள்
வெள்ளை வான் கதைகள் அல்லது வைற் வான் இசுரோறீசு (White Van Storeis) என்பது 2013 இல் வெளிவந்த ஆங்கில ஆவண நிகழ்படம் ஆகும். இது இலங்கையில் ஆட்கடத்தல்களும் காணாமல் போதல்களும், குறிப்பாக வெள்ளை வான் மூலம் நடத்தப்பட்ட ஆட்கடத்தல்களையும் காணாமல் போதல், படுகொலைகள் பற்றியது ஆகும். இந்த ஆவணப் படம் 2 மணிநேர நீளம் கொண்டது. இதனை லீனா மணிமேகலை இயக்கி உள்ளார்.
வெளி இணைப்புகள்
பகுப்பு:இலங்கையில் போர் குற்றங்கள் பகுப்பு:தமிழர் பற்றிய ஆங்கில ஆவண நிகழ்படங்கள் பகுப்பு:ஈழப் போராட்ட ஆவணங்கள்
பரவாக்கோட்டை
பரவாக்கோட்டை (Paravakkottai) இது இந்திய மாநிலம்  தமிழ்நாடு,  திருவாரூர் மாவட்டம், மன்னார்குடி வட்டம் மன்னார்குடி ஊராட்சி ஒன்றியத்தில்  உள்ள ஊர் ஆகும். .
பரவாக்கோட்டைக்கு மேற்கே மதுக்கூர், வடக்கே மன்னார்குடி ஆகிய ஊர்கள் அமைந்துள்ளன. இங்கு பாரத ஸ்டேட் வங்கி மற்றும் அரசு மேல்நிலைப் பள்ளி உள்ளது.
போக்குவரத்து
மன்னார்குடி-பட்டுக்கோட்டை இடையே அமைந்துள்ளது இந்த ஊர் மேலும் மன்னார்குடியில் இருந்து பட்டுக்கோட்டையை மதுக்கூர் வழியாக இணைக்கிறது.வடசேரி வழியை காட்டிலும் மக்கள் அதிகமாக இந்த வழித்தடத்தை பயன் படுத்துவதால் அதிக பேருந்து வசதி உள்ளது
இளைஞர் எழுச்சி பேரவை
மண்ணின் மைந்தர்கள் பல்வேறு நாடுகளில் வாழ்ந்து வந்தாலும் அரசு செய்வதை விட அதிகப்படியான நற்செயல்களை இவர்கள் சொந்த நிதியில் செய்வதே அதிகம். 2018 ஆம் ஆண்டு டெல்டா மாவட்டங்களை தாக்கிய கஜா புயலில் வீடு இழந்த மக்களுக்கு தார்பாய்,உணவு,டார்ச் லைட்,சானிட்டரி நாப்கின், மெழுகுவர்த்தி போன்ற அனைத்தும் வெளிநாடுவாழ் இளைஞர்களால் அனுப்பி வைக்க பட்டு இளைஞர் எழுச்சி பேரவை நண்பர்கள் மூலம் அனைவருக்கும் விநியோகம் செய்யப்பட்டது. மேலும் இளைஞர் எழுச்சி பேரவை மூலம் குளம் தூர் வாரும் பணி,இலவச பேருந்து நிலையம்,அரசு அலுவலகங்கள் மற்றும் பள்ளிகளை சுத்தம் செய்தல் போன்ற அனைத்து வகை தொண்டுகளும் இலவசமாக செய்து வருகிறார்கள்.இன்றும் பரவக்கோட்டையில் ஊர் கமிட்டி எந்த முடிவு மற்றும் கட்சி கூட்டங்கள் என எந்த முடிவு எடுக்க பட்டாலும் இளைஞர் எழுச்சி பேரவை முடிவும் கட்டாயம் கேட்கப்படும்.
தொழில்
இன்றைய தலைமுறை பெரும்பாலும் நாகரீக வளர்ச்சியில் முன்னேறி வெளிநாடுகளில் வாழ்ந்து வந்தாலும் சொந்த ஊரில் விவசாயம் செய்வதை கைவிடுவதில்லை திருவாரூர் மாவட்டத்தில் அதிக மகசூல் செய்யும் கிராமம் இதுதான். இங்கு உள்ள அரசினர் மேல்நிலைப் பள்ளியில் படித்த இளைஞர்கள் இன்று சிங்கப்பூர், லண்டன்,கனடா என பல்வேறு நாடுகளில் வாழ்ந்து வருகிறார்கள்
பகுப்பு:திருவாரூர் மாவட்டத்திலுள்ள கிராமங்கள்
கம்பனேரி புதுக்குடி தூண்டில் மாடசாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுந்தரேஸ்வரி கல்வியியல் கல்லூரி
ஸ்ரீ சுந்தரேஸ்வரி கல்வியியல் கல்லூரி (Sri Sundareswari College of Education) என்பது தமிழ்நாட்டில் விருதுநகர் மாவட்டத்தில் திருவில்லிபுத்தூருக்கு அருகில் மல்லி என்ற கிராமத்தில் அமைந்துள்ள ஒரு கல்வியியல் கல்லூரி ஆகும். இக்கல்லூரியல் இளங்கலை கல்வியியல் பட்டப்படிப்பிற்கு 100 இடங்களும், முதுகலை கல்வியியல் பட்டப்படிப்பிற்கு 50 இடங்களும் தமிழ்நாடு ஆசிரியர் கல்வியியல் பல்கலைக்கழகத்தால் அனுமதிக்கப்பட்டுள்ளது. இக்கல்லூரிக்கு தேசிய ஆசிரியர் கல்விக் குழுமத்தால் அங்கீகாரம் வழங்கப்பட்டுள்ளது. இக்கல்லூரி சென்னை, தமிழ்நாடு ஆசிரியர் கல்வியியல் பல்கலைக்கழகத்துடன் இணைக்கப்பட்டுள்ளது.
மேற்கோள்கள்
பகுப்பு:தமிழ்நாட்டில் உள்ள கல்வியியல் கல்லூரிகள் பகுப்பு:விருதுநகர் மாவட்ட பல்கலைக்கழகங்களும் கல்லூரிகளும்
கொட்டாப்பட்டி வெள்ளந்தம்பட்டி அய்யனார் கோயில்
கொட்டாப்பட்டி வெள்ளந்தம்பட்டி அய்யனார் கோயில் தமிழ்நாட்டில் சிவகங்கை மாவட்டம், கொட்டாப்பட்டி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் அ, மி. அய்யனார் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
இடி அமீன்
இடி அமீன் (Idi Amin Dada, 1924–ஆகஸ்ட் 16, 2003) உலகின் அதிபயங்கர கொடுங்கோலர்களில் ஒருவர். 1971 முதல் 1979 வரை உகாண்டாவை ஆட்சி செய்தார். இவர் பிறந்த ஆண்டு தொடர்பில் சரியான தகவல்கள் உறுதிப்படுத்தப்படவில்லை. 1924 அல்லது 1925 இல் பிறந்திருக்கலாம்; மே 18, 1928 இல் பிறந்திருக்கலாம் என்ற கருத்தும் உண்டு. இவரது ஆட்சி பற்றிய விபரங்கள் பல பயங்கரமானவை ஆகும். 1979 இல் உகண்டாவை விட்டுத் தப்பியோடி சவுதி அரேபியாவில் தஞ்சமடைந்தார். 2003 இல் அங்கேயே இறந்தார்.
உகாண்டா நாட்டில் 1971ம் ஆண்டில் ராணுவ புரட்சி மூலம் ஆட்சியை பிடித்தவர் இடி அமீன். சர்வாதிகார ஆட்சி நடத்தினார். உகாண்டா தான்சானியா போருக்கு பிறகு, 1979ம் ஆண்டு லிபியாவுக்கு தப்பி சென்றார். அங்கிருந்து 1981ம் ஆண்டு சவுதி அரேபியா சென்றார். 2003ம் ஆண்டு இறந்தார். சர்வாதிகாரி இடிஅமீன் நாட்டை விட்டு பாதுகாப்பாக வெளியேற அப்போது வசதி செய்து கொடுக்கப்பட்டது.
உகாண்டா ஆசியர்களை வெளியேற்றல்
4 ஆகஸ்டு, 1972 அன்று உகாண்டாவின் இராணுவ சர்வாதிகார அதிபர் இடி அமீன், உகாண்டாவில் வாழும் ஆசிய நாட்டவர்களை 90 நாட்களுக்குள் நாட்டை விட்டு வெளியேற ஆணையிட்டார். வெளியேற்றத்தின் போது இருந்த 80,000 தெற்காசிய நாட்டவர்களில் பெரும்பான்மையினர் குசராத்தி வம்சாவளியினராக இருந்தனர். வெளியேற்றப்பட்டவர்களில் 27,000 ஆசியர்கள் ஐக்கிய இராச்சியத்திற்கும்,  6,000 ஆசிய அகதிகள் கனடாவிற்கும், 4,500 அகதிகள் இந்தியாவிற்கும், 2,500 அகதிகள் அருகில் உள்ள கென்யாவிற்கும் புகலிடம் அடைந்தனர்.
என்டபே நடவடிக்கை
இடி அமீன் ஆட்சியின் போது இசுரேலிய பாதுகாப்புப் படைகளின் அதிர்ச்சித் தாக்குதல் படையினரால் உகண்டாவின் என்டபே விமான நிலையத்தில் வைத்து 4 சூலை 1976 அன்று நடத்தப்பட்ட ஒரு பயங்கரவாத எதிர்ப்பு நடவடிக்கை மூலம் பணயக் கைதிகளை மீட்டனர். ஒரு வாரத்துக்கு முன், 27 சூன் அன்று பிரான்சிய விமானசேவை நிறுவனத்தின் (Air France) வான் விமானம் 248 பயணிகளுடன் பலஸ்தீன விடுதலைக்கான மக்களாதரவு முன்னனி மற்றும் செருமனி விடுதலைக் குழுக்களினால் கடத்தப்பட்டு உகாண்டாவின் தலைநகர் கம்பாலாவிற்கு அருகிலுள்ள என்டபேக்கு கொண்டு செல்லப்பட்டது. கடத்தல்காரர்கள் இசுரேலியர்களையும் யூதர்களையும் பெரிய குழுவிலிருந்து வேறுபடுத்தி வேறு ஒரு அறையில் பலவந்தப்படுத்தி அடைத்தனர். அன்று பின்னேரம், 47 யூதரற்ற, இசுரேலியரற்றோர் விடுதலை செய்யப்பட்டனர். அடுத்த நாள், மேலும் 101 யூதரற்ற பணயக் கைதிகள் பிரான்சிய விமானசேவை நிறுவனத்தின் வான் விமானத்தினுள் செல்ல அனுமதிக்கப்பட்டனர். நூற்றுக்கு மேற்பட்ட யூத, இசுரேலிய பயணிகளுடன் யூதரல்லாத விமானியான மைக்கல் பாகோசும் பணயக் கைதியாக கொலை அச்சுறுத்தலுக்குள்ளாயினர்.
வெளி இணைப்புகள்
பகுப்பு:உகாண்டா பகுப்பு:2003 இறப்புகள் பகுப்பு:1924 பிறப்புகள் * பகுப்பு:உகாண்டா நபர்கள் பகுப்பு:20-ஆம் நூற்றாண்டு குற்றவாளிகள்
கே. நல்லதம்பி (எழுத்தாளர்)
'''கே. நல்லதம்பி''' (பிறப்பு: 1949) என்பவர் இந்திய எழுத்தாளரும், மொழிபெயர்ப்பாளரும் ஆவார். கர்நாடக மாநிலம், பெங்களூரில் வசித்து வரும் இவர், கன்னடத்திலிருந்து தமிழுக்கும், தமிழிலிருந்து கன்னடத்திற்கும் பல புத்தகங்களை மொழிபெயர்த்துள்ளார். நேமிசந்த்ரா எழுதிய ‘யாத்வஷேம்’, விவேக் ஷான்பாகின் ‘காச்சர் கோச்சர்’, சாகித்திய அகாதமிக்காக ஸ்ரீநிவாச வைத்யா எழுதிய ‘ஓடை’ போன்ற பல சிறந்த படைப்புகளை தமிழாக்கம் செய்துள்ளார். இவருடைய சிறுகதைகளும் கவனம் பெற்றவை. ‘அத்தர்’ என்ற சிறுகதைத் தொகுப்பும் வெளியாகியுள்ளது. சாகித்ய அகாதமி 2022 மொழிபெயற்புக்கான விருது,  குவெம்பு பாஷா விருது, ஸ்பாரோ மொழியாக்க விருது உள்ளிட்ட பல விருதுகளை மொழிபெயர்ப்புக்காகப் பெற்றுள்ளார். இதுவரை சுமார் நாற்பதுக்கு புத்தகங்கள் இவரது ஆக்கத்தில் கன்னடம், தமிழ் இரு மொழிகளிலும் வெளியாகியுள்ளன.
கன்னடத்திலிருந்து யாத்வஷேம் என்ற புதினத்தை அதேபெயரில் தமிழில் மொழி பெயர்ததாற்காக 2022 ஆம் ஆண்டுக்கான சிறந்த மொழி பெயர்பாளருக்கான சாகித்திய அகாதமி விருது நல்லதம்பிக்கு வழங்கப்பட்டது.